Klemetsrud Idrettslag

Klemetsrud Idrettslag (stiftet 12. desember 1920) er et fleridrettslag og en nabolagsklubb som holder til på Mortensrud i Oslo.  KIL er hovedidrettslaget i Bjørnerud-, Mortensrud-, Klemetsrud- Lofsrud- og Stenbråten-området i Søndre Nordstrand.

Idrettslaget har egne grupper for håndball, fotball, bordtennis, badminton, basketball, e-sport, futsal, turn, diskgolf og allidrett. I tillegg arrangerer (fra 2020) Klemetsrud IL Sørmila som er et mosjonsløp i Søndre Nordstrand, Oslo, og er medarrangør for Mortensrud Festival hvert år i september.

Klemetsrud idrettslag har sin aktivitet i Mortensrud idrettspark, Klemetsrud Flerbrukshall og Klemetsrud idrettspark, og aktiverer omtrent 900 (2020) barn, ungdom og voksne.

KIL-modellen:

Klemetsrud IL fikk i 2022 tildelt fem millioner kroner for å gjennomføre et større integrerings- og mangfoldsarbeid gjennom å styrke idrettslagets vanlige aktivitet for barn og ungdom. Arbeidet i 2023 skal sørge for at man jobber mot å nå følgende mål:

 60 % av barn og unge er aktive i idrett, 80 % har vært innom - 100 % har fått tilbudet
 Alle har råd til å delta
 En aktivitetsleder per fem barn
 Alle aktivitetsledere skolert og har en veileder
 100 arbeidsplasser for lokal ungdom i idrettslaget

Med gjennomføringen av "KIL-modellen" har idrettslaget definert seg som "idrettslaget som tenker like mye samfunn som idrett".

HUB Mortensrud:

Klemetsrud IL står i spissen for prosjektet Hub Mortensrud, som gir ungdom på Lofsrud ungdomsskole et fritidstilbud med idrett som utgangspunkt etter skoletid. Amin Nouri deltar i prosjektet sammen med prosjektleder Morten Rom.

HUB Mortensrud ønsker gjennom å få en god relasjon til ungdommene å kunne påvirke adferd og gjøre ungdom generelt bedre rustet til livet. Det arrangeres også en rekke kurs, og det utdannes mange fotballtrenere til barneavdelingen i KIL - der mange ungdommer får sin første jobb, som fotballtrener og rollemodell for barna i bydelen.

Fotball:

Klemetsrud Fotball har guttelag i alle klasser, fra seks år og opp til old boys. Det er jentelag i alle årskull opp til og med J2009.

Klemetsrud er en breddeklubb, men klubben er kjent for å utvikle spillere som kan spille på det høyeste nivået i Norge. Spillere som Amin Nouri, Nicolai Næss, Adnan Haidar, Ghayas Zahid, Branimir Poljac, Johnny Buduson og Mahmoud El Haj er noen av spillerne som spiller på det høyeste nivået i Norge eller i utlandet. A-lag herrer spiller i 2022 i 6. divisjon. Det høyeste nivået Klemetsrud fotball har spilt på er i 3.divisjon, men har vært i lavere divisjoner siden 2009. I 2005 møtte spilte KIL mot FK Lyn i NM, og tapte 1-3.

KIL startet i januar 2023 «Celsio-akademiet», som er gratis og åpent for alle i barn i bydelen fra 5.-7. klasse, med treninger etter skoletid mandager og torsdager.

Bordtennis:

Laura Krumina, tidligere norgesmester og europamester for veteraner, har bygget opp et stort bordtennismiljø i Klemetsrud IL på Mortensrud.

Gruppa trener i Klemetsrud Flerbrukshall, og har utøvere fra og med åtte år og opp til veteran-nivå.

På søndager er det åpen hall, der alle kan komme å spille gratis.

Badminton:

De siste årene har badminton vokst seg til idrettslagets nest største idrett. Gruppa har trening fem dager i uken i Plasthallen på Mortensrud.

Badminton er et lavterskeltilbud, med svært lave treningsavgifter. Medlemmene spenner fra små og store som spiller litt for gøy, til hardtsatsende elitespillere både på ungdoms- og seniornivå.

På søndager er det åpen hall, der alle kan komme å spille gratis.

Håndball:

Håndballgruppa har barnelag i flere klasser fot jenter, og et treningstilbud for gutter. Gruppa trener i Klemetsrud Flerbrukshall.

Turn:

KIL har et turn-tilbud for barn som går i 1.-4. klasse, i samarbeid med Nordstrand Turnforening. Gruppene trener i gymsalen på Stenbråten skole.

Diskgolf:

Idrettslaget siste tilskudd av idretter er diskgolf. Gruppa er i ferd med å bygge ferdig en bane i Klemetsrud Idrettspark med høy nasjonal standard

Allidrett for småbarn:

KIL har et allidrettstilbud for barn som går i barnehagen. Gruppene trener i gymsalen på Stenbråten skole.

1281.no

Klubben har et eget fond, som etter søknad dekker treningsavgiften for barn og ungdom som lever i familier med utfordrende økonomi. I 2022 var det kun drøyt 40 % av medlemmene som klarte å betale sine medlemsforpliktelser selv fullt ut. Fondet er helt avhengig av gaver og støtte fra næringsliv og private.

Referanser

Eksterne lenker
Klemetsrud ILs hjemmeside
KILs treningsavgiftfond

Bydel Søndre Nordstrand
Idrettslag i Oslo
Idrettslag etablert i 1900
Fotballag i Oslo
Fotballag etablert i 1900
1900 i Norge